રાજય સરકાર દ્વારા સેવા સેતુ યોજના અંતર્ગત લાભ લેવા માટે સ્થાનિક ખેડૂતો અને ગ્રામજનોને પણ સમજાવાયા છે, કે જેથી આવા કૂવાઓ કવર કરી શકાય. કૂવાની ફરતે કવરીંગ કરવા દિવાલ બનાવવા રાજય સરકાર તરફથી સ્થાનિક ગ્રામજનો અને ખેડૂતોને રૂ.૧૬ હજાર સુધીની સબસીડી પણ અપાઇ રહી છે. જયાં આ પ્રકારના ખુલ્લા કૂવાઓ કવરીંગ કરવાના બાકી છે, તે જિલ્લાઓમાં સ્થાનિક જિલ્લા કલેકટર, જિલ્લા વિકાસ અધિકારી સહિતના સત્તાધીશોની મદદથી કૂવાઓ કવર કરવા માટેનું ખાસ અભિયાન હાથ ધરાશે. રાજય સરકાર દ્વારા ફરી એકવાર સિંહોના રક્ષણ અને જતન માટે સરકાર દ્વારા અસરકારક પગલા લેવાઇ રહ્યા હોવાનો પુનરોચ્ચાર કરાયો હતો. હાઇકોર્ટે સરકારના સોંગદનામાંને રેકર્ડ પર લઇ કેસની વધુ સુનાવણી આગામી દિવસોમાં મુકરર કરી છે.